Interleukiin-10

Interleukiin-10 ehk IL-10 on paljude selgroogsete loomade mitmete lümfisüsteemi rakkude poolt teatud sündmuste korral vabastatavad endogeensed lühiajalised valgulised signaalmolekulid, mis vahendavad tõenäoliselt põletikuvastaseid jaimmunosupressiivseid toimeid (immuunvastuse pidurdamine) ning mis liigitatakse põletikuvastaste tsütokiinide hulka.

IL-10-t toodavad ja vabastavad T- (CD4 T-rakud, CD8 T-rakud jt), B-rakud, monotsüüdid, dendriitrakud ja makrofaagid, aga ka kesknärvisüsteemi liigitatud gliiarakud jpt.

Eri tüüpi tsütokiinid kasutavad nn segasignaale, nii näiteks inhibeerib IL-4 ja IL-10 eritamine Th1- tüüpi immuunvastuste supressiooni, vähendamaks makrofaagidelt tuleva IL-12 tootmist.

Põletikutoime arvatakse seisnevat põletikutsütokiinide, nagu IFN-γ, IL-2, IL-3, TNFα ja GM-CSF, sünteesi inhibeerimises. 

Interleukiin-10 on 2. rühma (IL10- perekonna), mis koosneb interleukiin-10, IL-19, IL-20, IL-22, IL-24 (Mda-7) ja IL-26, interferoonidest (IFN-alfa, -beeta, -epsilon, -kappa, -oomega, -delta, -tau, ja -gamma) ja interferoonisarnastest molekulidest (limitin, IL-28A, IL-28B, ja IL-29), tsütokiin.

Inimestel kodeerivad IL-10-t IL-10 geenid mis paiknevad 1. kromosoomis ja bioloogiline toime avaldub teatud rakkude (T-rakud, B-rakud, makrofaagid) pinnal paiknevate retseptoritega (hIL-10R) seondudes.

Tänapäeval kodeerivad IL-10-sarnast viiruse IL-10-t (vIL-10) kõik herpesviirused (sh inimese tsütomegaloviirus (HCMV) ja Epsteini-Barri viirus (EBV poolt sünteesitav BCRF1, hiljem CSIF – tsütokiini sünteesi inhibeeriv faktor cytokine synthesis inhibitory factor). Epsteini-Barri viiruse IL-10 (ebvIL-10) avaldab immunosupressiivset toimet inhibeerides inimestel T-rakkude ja NK-rakkude paljunemist, makrofaagide deaktiveerimist, kuid soodustasid B-rakkude paljunemist ja diferentseerumist seda tõenäoliselt selleks et segamatult paljuneda.

Kasvaja sees põletikulise miljöö-põletikulise kasvaja mikrokeskkonna (inglise inflammatory tumor microenvironment) korral sünteesivad IL-10-t aktiveeritud regulatoorsete T-lümfotsüütide populatsioonid.

Teadusuuringud
Lactobacillus fermentum ME-3

Lactobacillus fermentum ME-3 ohutust on katsetatud NIH liini hiirtel (mIL-10) – in vivo hiirkatsete käigus suurendas manustatud ME-3 põletikuvastase tsütokiini IL-10 taseme tõusu soole- ja maksakoes, inditseerides ME-3 immunomodulaarset toimet.

 Inimese IL-10 (hIL-10) 
Nikotiin

Inimkatse (in vivo) käigus avaldas transdermaalne nikotiiniplaaster IL-10 sünteesile non-adherent mononuclear cells (NAC) poolt pärssivat toimet.

Patoloogia

Ebola viirushaiguse surmlõppega seostatakse tsütokiinide – IFN-γ, IFN-α, IL-2, IL-10 ja tuumornekroosifaktor alfa kõrgenenud taset.

IL-10 geenide ekspressiooni kõrgenenud tasemega seostatakse selliste pahaloomuliste kasvajate levikut nagu melanoom ja mitmed lümfoomid. Melanoomi mikrokeskonnas eritavad vähirakud IL-10.

Interleukiin-10 retseptorite mutatsioonidega seostatakse inimestel selliseid haiguslikke seisundeid nagu psoriaas, ärritatud soole sündroom jt.

Viited

 Välislingid 

 Deckert-Schlüter M., Rudolf-Virchow Prize 1998. Award lecture. Toxoplasmosis: a model infection for studying systemic and intracerebral immune reactions. Lühikokkuvõte., Verh Dtsch Ges Pathol. 1998;82:9–22., veebiversioon (vaadatud 12.10.2014) (inglise keeles) 
 K. Asadullah, W. Sterry, ja H. D. Volk, Interleukin-10 Therapy—Review of a New Approach, Pharmacological Reviews, Juuni 2003, 55. köide, nr 2, lk 241–269, doi: 10.1124/pr.55.2.4, veebiversioon (vaadatud 5.09.2014) (inglise keeles) 
 Zequan Yang, MD, PhD; Basilia Zingarelli, MD, PhD; Csaba Szabó, MD, PhD, Crucial Role of Endogenous Interleukin-10 Production in Myocardial Ischemia/Reperfusion Injury, Circulation., 2000; 101: 1019–1026, doi: 10.1161/01.CIR.101.9.1019, veebiversioon (vaadatud 5.09.2014) (inglise keeles)
 H Tilg, C van Montfrans, A van den Ende, A Kaser, S J H van Deventer, S Schreiber, M Gregor, O Ludwiczek, P Rutgeerts, C Gasche, J C Koningsberger, L Abreu, I Kuhn, M Cohard, A LeBeaut, P Grint, G Weiss, Treatment of Crohn's disease with recombinant human interleukin 10 induces the proinflammatory cytokine interferon γ, Gut, 2002;50:191–195 doi:10.1136/gut.50.2.191, veebiversioon (vaadatud 18.09.2014)(inglise keeles)
Laure Dumoutier, Emiel Van Roost, Didier Colau, ja Jean-Christophe Renauld, Human interleukin-10-related T cell-derived inducible factor: Molecular cloning and functional characterization as an hepatocyte-stimulating factor, Proc Natl Acad Sci U S A., 29. august 2000 ;97(18):10144-9., veebiversioon (vaadatud 5.09.2014) (inglise keeles)
 Fujiwara H, Yamazaki T, Uzawa A, Nagata K, Kobayashi Y., Transient infiltration of neutrophils into the thymus following whole-body X-ray irradiation in IL-10 knockout mice., Biochem Biophys Res Commun. 2. mai 2008 ;369(2):432-6. doi: 10.1016/j.bbrc.2008.02.043., veebiversioon (1.02.2015)(inglise keeles)
 Eun-Gyoung Hong, Hwi Jin Ko1, You-Ree Cho, Hyo-Jeong Kim, Zhexi Ma, Tim Y. Yu, Randall H. Friedline, Evelyn Kurt-Jones, Robert Finberg, Matthew A. Fischer, Erica L. Granger, Christopher C. Norbury, Stephen D. Hauschka, William M. Philbrick, Chun-Geun Lee, Jack A. Elias ja Jason K. Kim, Interleukin-10 Prevents Diet-Induced Insulin Resistance by Attenuating Macrophage and Cytokine Response in Skeletal Muscle, Diabetes, november 2009, 58. köide, nr 11, lk 2525–2535, veebiversioon (vaadatud 5.09.2014) (inglise keeles)
 Ema hoolitsus aitab hilisemas elus uimastisõltuvust vältida, www.FORTE.ee 7. detsember 2011, veebiversioon (vaadatud 5.09.2014)

 IL-10 immuunteraapia
 E William St Clair, Interleukin 10 treatment for rheumatoid arthritis, Ann Rheum Dis, 1999;58:(Suppl I) lk 99–102, veebiversioon (vaadatud 29.09.2014) (inglise keeles)

Kategooria:Immunoloogia
Kategooria:Valgud
Kategooria:Viroloogia